CELEX: 32005R1100
Language: hu
Date: 2005-07-13 00:00:00
Title: A Bizottság 1100/2005/EK rendelete (2005. július 13.) a termelőknek fizetendő minimumár megállapításáról a feldolgozatlan aszalt füge esetében, valamint az aszalt fügére vonatkozó termelési támogatás meghatározásáról, a 2005/2006 értékesítési kampányra vonatkozóan

14.7.2005   
            
            
               HU
            
            
               Az Európai Unió Hivatalos Lapja
            
            
               L 183/63
            
         
      A BIZOTTSÁG 1100/2005/EK RENDELETE
   
   (2005. július 13.)
   a termelőknek fizetendő minimumár megállapításáról a feldolgozatlan aszalt füge esetében, valamint az aszalt fügére vonatkozó termelési támogatás meghatározásáról, a 2005/2006 értékesítési kampányra vonatkozóan
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a feldolgozott gyümölcs- és zöldségtermékek közös piaci szervezéséről szóló, 1996. október 28-i 2201/96/EK tanácsi rendeletre (1), és különösen annak 6c. cikkének (3) bekezdésére és 6d. cikkének (7) bekezdésére,
   mivel:
   
               (1)
            
            
               A 2201/96/EK tanácsi rendelet alkalmazási szabályainak megállapításáról szóló, 2003. augusztus 29-i, a feldolgozott gyümölcs- és zöldségtermékek támogatási rendszerére vonatkozó 1535/2003/EK bizottsági rendelet (2) 3. cikke (1) bekezdésének c) pontja tartalmazza az aszalt füge kereskedelmi kampányainak időpontjait.
            
         
               (2)
            
            
               A 2201/96/EK tanácsi rendelet alkalmazási szabályainak megállapításáról szóló, 1999. július 19-i 1573/1999/EK bizottsági rendelet (3) 1. cikke, a termelési támogatási rendszerből részesülő aszalt füge jellemzőire vonatkozóan felállítja azokat a kritériumokat, amelyeknek meg kell feleljenek a termékek ahhoz, hogy a minimumárból és a támogatás kifizetéséből részesüljenek.
            
         
               (3)
            
            
               Következésképpen javasolt a minimumár és a termelési támogatás megállapítása a 2005/2006 kereskedelmi kampányra vonatkozóan, a 2201/96/EK rendelet 6c. és 6d. cikkeiben meghatározott kritériumoknak megfelelően.
            
         
               (4)
            
            
               Az e rendeletben előírt rendelkezések összhangban vannak a feldolgozott gyümölcs- és zöldségtermékek irányítóbizottságának véleményével,
            
         ELFOGADTA EZT A RENDELETET:
   1. cikk
   A 2005/2006 kereskedelmi kampányra vonatkozóan, a 2201/96/EK rendelet 6b. cikkének (2) bekezdésében meghatározott nettó termelői minimumár, feldolgozatlan aszalt füge estében 878,86 euró/tonna.
   A 2005/2006 kereskedelmi kampányra vonatkozóan, a 2201/96/EK rendelet 6b. cikkének (1) bekezdése értelmében, az aszalt füge estében meghatározott termelési támogatás összege nettó 258,57 euró/tonna.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 29. o. A legutóbb a 386/2004/EK bizottsági rendelettel (HL L 64., 2004.3.2., 25. o.) módosított rendelet.
   
      (2)  HL L 218., 2003.8.30., 14. o. A legutóbb a 180/2005/EK rendelettel (HL L 30., 2005.2.3., 7. o.) módosított rendelet.
   
      (3)  HL L 187., 1999.7.20., 27. o.